Els aparells, venuts a través d'un intermediari, tenen un cost de 6.600 euros, però el govern bolivià va pagar gairebé 25.000 euros per respirador 5 min. Barcelona 21/05/2020 18:48 651x366 El govern bolivià va pagar els respiradors a un preu molt superior al real / EFE El govern bolivià va pagar els respiradors a un preu molt superior al real / EFE En plena expansió del coronavirus a Llatinoamèrica, el govern bolivià s'enfronta a un presumpte cas de corrupció per la compra a un preu molt per damunt de l'habitual de 170 respiradors fabricats per l'empresa catalana GPA Innova i distribuïts per la companyia basca IME Consulting. El ministre de Salut, Marcelo Navajas, va ser detingut aquest dimecres en el marc de la investigació de l'adquisició dels aparells i poc després es confirmava el seu cessament per part de la presidenta interina de Bolívia, Jeanine Áñez, que va accedir al poder després del cop d'estat encobert a Evo Morales del novembre del 2019. De fet, Áñez havia sigut l'encarregada d'anunciar la setmana passada la compra dels respiradors a l'empresa catalana, la primera adquisició del seu govern per fer front a la crisi del coronavirus. Els aparells per a unitats de teràpia intensiva van arribar la setmana passada al país en un vol procedent de Barcelona i s'havien començat a distribuir pels hospitals bolivians fins que diversos mitjans van revelar que el cost de la compra era de 27.683 dòlars (24.600 euros) per aparell, molt per damunt del seu preu real. A banda de Navajas, també han sigut detinguts el director general de l'Agència d'Infraestructures de Salut i Equipaments Mèdics (AISEM), Geovanni Pacheco; el director general d'Assumptes Jurídics del ministeri de Salut, Fernando Valenzuela, i dos assessors del Banc Interamericà de Desenvolupament, que va avalar la compra. Segons han explicat fonts de GPA Innova a l'ARA, el preu dels aparells és de 6.600 euros (6.000 pel respirador més 600 euros pels accessoris). Detallen que la venda al govern bolivià no es va gestionar de manera directa, sinó que es va fer a través d'un intermediari, l'empresa basca IME Consulting, que és qui va comprar els 170 aparells Respira. "Simplement vam fer una oferta a preu de tarifa, que eren els 6.000 euros més uns 600 euros per accessoris bàsics. Vam rebre una paga i senyal, vam fer la reserva i vam acabar la producció", asseguren des de l'empresa. A principis de març, GPA Innova va rebre l'autorització de l'Agència Espanyola de Medicaments i Productes Sanitaris (AEMPS) per desenvolupar el respirador de campanya Respira, dissenyat en col·laboració amb els hospitals Clínic i Germans Trias i Pujol. "Nosaltres no sabem si ell [IME Consulting] va vendre a una altra empresa o va vendre directament. Nosaltres no tenim ni els detalls del contacte ni què inclou o no inclou. Tot això ja queda fora del nostre abast", asseguren des de GPA Innova. L'empresa detalla que abans de fer-se efectiva la venda el cònsul de Bolívia a Barcelona, David Pareja, els va visitar per comprovar l'existència dels respiradors i que, posteriorment, IME Consulting va fer el pagament, va recollir el material i el va enviar a Bolívia. "Els nostres preus són preus de fàbrica, que només inclouen el dispositiu, l'any de garantia legal i un servei remot d'assistència. Tot això és el que el distribuïdor o qui faci la venda ha d'incloure", diuen des de GPA Innova. Des de l'empresa assenyalen que hi ha una sèrie de serveis, com el transport o el manteniment, que "poden justificar un augment del preu i que aquest sigui superior al del dispositiu". IME Consulting és una empresa radicada a Biscaia l'administrador únic de la qual és Ignacio Mazarrasa Escoriaza. Segons diversos informes financers, l'empresa, que opera des del 2011, es dedica a la prestació de serveis d'intermediació entre tot tipus d'entitats. En declaracions a l'ARA, Mazarrasa, que no ha volgut fer declaracions i ha remès a les explicacions donades als mitjans bolivians, ha assegurat que la polèmica és "un tema polític" i ha detallat que la seva empresa ja ha enviat tota la documentació i les factures al govern de Bolívia. En una entrevista amb el diari bolivià Página Siete, Mazarrasa explica que la diferència de preu entre el cost dels aparells i el que va pagar el govern bolivià es deu a serveis afegits com l'actualització del software de l'aparell, que tindria un cost de 4.000 dòlars, les bateries (que costen 1.500 dòlars cada una) i el transport, entre altres. A banda de l'escàndol pel sobrecost, els respiradors també han rebut crítiques perquè són aparells d'emergència i no per a tractaments en unitats intensives. Els Respira que han arribat a Bolívia són els models més bàsics, que amb l'actualització del software poden oferir els modes de ventilació assistida, segons ha explicat GPA Innova. Actualment Bolívia comptabilitza un total de 4.919 casos de coronavirus i la seva corba de nous contagiats no deixa de pujar des de principis d'abril. Les zones més afectades del país són els departaments de Santa Cruz i Beni, que concentren el 81% dels casos i que tenen els serveis mèdics col·lapsats.


Barcelona impulsa un nou projecte d'ajuts econòmics a empreses per incentivar la contractació laboral - Barcelona Activa null Barcelona impulsa un nou projecte d'ajuts econòmics a empreses per incentivar la contractació laboral Barcelona, 20 de maig 2021 L’Ajuntament de Barcelona impulsa un nou programa d’ajuts per crear fins a 500 nous llocs de treball gràcies a 2,75 milions d’euros de subvencions directes a empreses de la ciutat i àrea metropolitana. El programa Crea Feina Plus Barcelona té com a objectiu ajudar a les empreses locals a poder fer front a les despeses de contractació dels primers mesos, guanyar confiança i alhora, estimular l’ocupació de qualitat; promoure el talent de la ciutat i reduir les taxes d’atur que han augmentat durant aquesta pandèmia. Aquests ajuts, gestionats per Barcelona Activa, ofereixen fins a 5.000 euros per cada nou contracte formalitzat, amb un plus de 1.000 euros si la contractació es destina als col·lectius amb major taxa d’atur a la ciutat: dones de totes les edats i homes menors de 30 i majors de 45 anys. Els contractes han de ser d’un mínim de sis mesos (o indefinits) i a jornada completa, i la persona contractada ha d’estar a l’atur i empadronada a Barcelona. Les empreses interessades poden sol·licitar aquestes subvencions fins al 15 de novembre de 2021 a través del web, on s’hauran d’inscriure i, posteriorment, validar la documentació generada al portal de tràmits de l’Ajuntament de Barcelona. Per obtenir més informació sobre el programa i els requisits dels ajuts Crea Feina Plus Barcelona, es pot consultar aquest enllaç o enviar un correu electrònic a creafeina@barcelonactiva.cat.


Chacón diu que invertiran vuit milions en punts domèstics de recarrega de vehicles elèctrics Publicat 2/11/2019 12:07:51 +01:00CET Expoelectric reuneix aquest setmana 55 expositors a Barcelona La consellera d'empresa i Coneixement de la Generalitat, Àngels Chacón, ha explicat aquest dissabte que el Govern invertirà més de 8 milions d'euros en una xarxa de punts domèstics de recarrega de vehicles elèctrics, una vegada acabi el desplegament al llarg del territori català de la xarxa de punts de càrrega ràpida --que permet a l'usuari carregar el cotxe mentre viatja--. Ho ha dit en el discurs inaugural de la novena edició d'Expoelectric, esdeveniment sobre vehicles elèctrics i energies renovables que se celebra aquest cap de setmana al passeig de Lluís Companys de Barcelona i en el qual participen 55 expositors. Chacón ha explicat que el foment de les energies renovables, la "democratització de l'energia" i l'eficiència energètica són els tres pilars de la política energètica del Govern català. Ha reivindicat la col·laboració públicoprivada i "transinstitucional", entre administracions, com a claus per dur a terme aquests objectius i transicionar cap a un model de mobilitat més sostenible, ja que actualment un 43% de la despesa energètica es consumeix en aquest sector, ha destacat Chacón. En aquest sentit, ha explicat que en els últims dos anys el Govern ha invertit 2,5 milions d'euros en una xarxa de punts de recarrega ràpida que, un cop desplegada, va a oferir als conductors catalans un punt de repostatge energètic cada 30 quilòmetres. El director d'Expoelectric, Ramon Caus, ha afirmat que el vehicle elèctric ja no és el futur, sinó "el present", i que la varietat en l'oferta en aquest sector és essencial perquè els usuaris es decideixin pel cotxe o el patinet elèctric com a mitjà de transport. La regidora de Mobilitat de l'Ajuntament de Barcelona, Rosa Alarcón, ha elogiat el treball conjunt d'actors privats i administracions en la promoció de "mesures per reduir la contaminació a les ciutats", i així millorar la salut dels seus habitants i la qualitat de l'aire. El vicepresident de Mobilitat, Transport i Sostenibilitat de l'Àrea Metropolitana de Barcelona (AMB), Antoni Poveda, ha anunciat que als punts de recarrega ràpida que ja existeixen a l'AMB s'afegiran pròximament punts recarrega mitjana, "un pas molt important per acompanyar els fabricants a l'hora de vendre vehicles" i que segons ell hauria d'estendre's a tota Catalunya. El president delegat d'Acció Climàtica de la Diputació de Barcelona, Xesco Gomar, ha assenyalat que la conscienciació ciutadana i l'acció política són clau per lluitar contra el canvi climàtic, per la qual cosa des de la Diputació impulsaran la implantació de plaques fotovoltaiques en les diferents administracions. ANELLA ELÈCTRICA I COTXES DE PROVA Després de la inauguració, la comitiva ha visitat l'espai de la fira dedicat a l'autoconsum, que consta d'un dispositiu anomenat 'Anella elèctrica' on es genera i es gestiona tota l'energia que consumeix Expoelectric. Aquesta energia, d'origen sostenible, es genera localment a través de plaques fotovoltaiques, bateries d'emmagatzematge i aportacions energètiques procedents de vehicles, de manera que l'usuari és consumidor i productor d'energia al mateix temps. El director d'Expoelectric ha explicat que l'espai d'autoconsum està pensat perquè els ciutadans es facin a la idea de com aquests sistemes poden formar part de la seva vida quotidiana, en general, i de la seva llar en particular. Abans de visitar els diferents 'stands', la consellera s'ha pujat a una furgoneta Nissan 'zero emissions' disponible a l'espai Test&Drive de l'esdeveniment, on els assistents poden provar els nous models elèctrics i híbrids endollables de les marques del sector en un recorregut en trànsit obert. La novena edició d'Expoelectric --el fira més important del seu gènere al sud d'Europa--, compta amb la màxima presència de la indústria del motor i de l'energia, incloent Audi, Nissan, Renault, KIA, Hyundai, MINI, Peugeot, Opel, Mercedes, BMWi i Zero Motorcycles, ha informat l'organització.


El govern de Colau diu que l'actuació amb la gossa Sota va ser "defensiva i proporcional" El comissionat de Seguretat assegura que els "fets objectius" avalen el tret de la Guàrdia Urbana 2 min. Barcelona 16/01/2019 12:50 651x366 Animalistes demanen investigar la mort d'un gos a trets per un agent de la Urbana Animalistes demanen investigar la mort d'un gos a trets per un agent de la Urbana La mort de la gossa Sota pel tret d'un agent de la Guàrdia Urbana a Barcelona el 18 de desembre continua portant cua. L'oposició ha aprofitat la comissió de seguretat d'aquest dimecres per demanar explicacions al govern de Colau. El comissionat de Seguretat, Amadeu Recasens, ha defensat que els "fets objectius" que es desprenen de la informació obtinguda fins ara evidencien que l'actuació policial va ser "defensiva i proporcional", però ha remarcat que la causa continua oberta i a l'espera del judici. "Si es proven fets diferents en seu judicial, actuarem en conseqüència", ha advertit. Recasens ha detallat que, tot i que el govern municipal va fer una crida a aportar nous testimonis dels fets, no n'hi ha hagut cap que hagi aportat una visió. Segons ha relatat, els dos agents de la Guàrdia Urbana que van participar en l'operació van intervenir al veure el gos "sol i deambulant" i ha remarcat que el propietari de l'animal està detingut per haver atacat l'agent. El comissionat de Seguretat ha detallat, davant de les preguntes de l'oposició, que ell mateix va ordenar el dia dels fets obrir un expedient per aclarir què havia passat, cosa que, ha remarcat, es fa sempre que es dispara un tret a la ciutat. Recasens ha lamentat que corrin "versions contradictòries" per les xarxes i ha defensat que no disposen d'imatges de cap de les càmeres de seguretat de la zona –perquè no gravaven el lloc dels fets– i que, fins ara, no han trobat res que contradigui el relat oficial. El govern municipal, a través de la tinent d'alcalde Janet Sanz, s'ha reunit amb entitats animalistes i amb el Col·legi de Veterinaris per trobar maneres de millorar les actuacions policials amb gossos. El consistori, de fet, ja havia informat que reforçaria la formació dels agents a l'hora de tractar amb animals després de l'incident de la gossa. Els fets van provocar mobilitzacions multitudinàries per demanar "justícia" per a l'animal mort.


després que el músic llanci una súplica nacional, finalment es retroba amb el seu estimat violí de 310 anys - Totes Les Notícies Inici Totes les notícies inspirant-se després que el músic llanci el pla nacional, finalment es reuneix amb la seva estimada ... De McKinley Corbley - 12 de novembre de 2019 Quan aquest famós violinista anglès es va adonar que havia oblidat el seu violí de 310 anys en un tren, temia que no tornés a veure l'instrument antic. A més de ser solista amb la Royal Philharmonic Orchestra de Londres, Stephen Morris ha tocat amb els gustos d’U2 i Stevie Wonder. Morris s’havia esgotat d’un dia d’enregistrament a l’Abbey Road Studios quan va sortir del ferrocarril del sud-est de Londres a finals del mes passat. Estava tan cansat, que ni tan sols es va adonar que havia deixat el seu estimat violí al tren fins al matí següent. Morris va ser 'devastat'. El violí és un dels pocs instruments supervivents realitzats per l'artesà romà David Tecchler el 1709. No només el violí val 320.000 dòlars, Morris també toca l'instrument des de fa 15 anys. VERIFICAR: Mentre pesca, un nen d’11 anys en bossa perdia 25 anys ... I el torna al propietari En una desesperada oferta per trobar el seu instrument, Morris es va posar en contacte amb la policia britànica de transports (BTP) per veure si havia estat retornat; per desgràcia, els agents van comprovar les imatges de CCTV i van veure que el violí havia estat recollit per un altre passatger del tren. A continuació, Morris va crear comptes de xarxes socials per demanar el retorn del seu instrument. Les imatges del CCTV van aparèixer a les premsa nacionals i la persona responsable de prendre el violí va ser tractada com a sospitosa. Diversos dies després, Morris va rebre una trucada telefònica d'algú que va reconèixer la figura al tren. A continuació, Morris es va posar en contacte amb l'home que va agafar el violí, i sembla ser que tenia moltes ganes de tornar l'instrument. fotos de cotxes dolces RELACIONATS: Quan Stranger troba una cartera perduda en un avió, la torna al propietari amb encara més diners dins Mike Pannett, un amic de Morris, que era un agent de policia de Scotland Yard, va dir-ho El guardià: 'Va ser per a mi evident i els detectius [al BTP] que qui tenia aquest violí estava desesperat per recuperar-lo, però estava en pànic perquè no volien posar-se en problemes'. 'Per la meva experiència, sabia que no tractàvem de criminal dur. Estàvem tractant amb algú que inicialment s’havia equivocat una mica [al recollir el violí] i s’havia entrat en pànic ”. Després d’assegurar a l’home que no seria arrestat, Morris es va trobar amb l’home en un aparcament d’una botiga de queviures perquè es pogués reunir amb el seu estimat instrument. - stephen morris (@ stephen55649619) 2 de novembre de 2019 No només l’instrument i el contingut del seu cas encara estaven en perfectes condicions, encara estava en sintonia, i Morris va quedar desbordat d’agraïment pel seu retorn. '[L'home] era molt apologètic; Va dir que volia lliurar-la en persona ', va dir Morris a la BBC. 'Encara estic superant el xoc que torni', va admetre abans de serenar els periodistes amb una impressionant presentació de 'Amazing Grace'. (VEURE entrevista de la BBC a continuació) Estigueu segurs i compartiu aquesta història inspiradora d’honestedat amb els vostres amics a les xarxes socials ... millors fotos d’home


Tothom Pot Navegar - Memòria 2015 | GEN Roses Roses, 4 de març de 2016. El Grup d'Esports Nàutics de Roses ha consolidat amb èxit, durant l'any 2015, el programa "Tothom pot Navegar". Amb aquesta iniciativa, el GEN Roses aporta el seu gra de sorra en l'àmbit de l'ajut social i la solidaritat, contribuint a la millora i el benestar d'infants, joves i adults en situació o risc d'exclusió social, sempre amb els esports nàutics com a base d'actuació. Gràcies a l'acord de col·laboració amb la Fundació "la Caixa", signat durant la primavera de 2015, el GEN Roses està treballant perquè Tothom pot Navegar arribi a més beneficiaris, col·lectius i entitats, ampliant el pressupost, les activitats previstes i els àmbits d'actuació, durant els propers anys. Tothom pot Navegar ha sigut guardonat amb el Premi Inclusió Social Alt Empordà 2015, atorgat pel Consell Comarcal de l'Alt Empordà. Aquest premi representa per al GEN Roses un reconeixement a la tasca i trajectòria social del club, gràcies a l'esforç dels voluntaris, treballadors i socis del GEN. Anima a continuar treballant perquè la vela i els esports nàutics siguin més accessibles per a tots els habitants de la vila de Roses i la Comarca de l'Alt Empordà. En aquest sentit, el projecte Tothom pot Navegar del GEN Roses procura que no hi hagi cap motiu d'exclusió en aquest accés a la vela i als esports nàutics. Per altra banda, la dotació econòmica del premi permet assolir els objectius marcats amb més garantia de qualitat i quantitat, així com ampliar les activitats que s'ofereixen, més encarades a la inserció sociolaboral, tal i com es preveu en les línies d'actuació del projecte. Roses, març de 2016.


Inici > Relacions Internacionals > Relacions Internacionals > Programa Erasmus Pràctiques > Incoming > Informació general La Universitat de València, com institució pública, pot actuar com centre d’acollida d’estudiants Erasmus Pràctiques que desitgen fer una estada on desenvolupar activitats que formen part del seu procés formatiu. Aquesta estada permet aconseguir un primer contacte amb l’entorn professional i laboral al qual s’incorporaran en acabar els seus estudis. L’alumnat mostra interès i demana acceptació amb una carta dirigida al cap de departament o servei on desitja realitzar la pràctica. Si la resposta és afirmativa, s’ompli i signa l’acord de pràctiques (document contractual) en original per les tres parts: estudiant, institució d’acollida i institució d’origen que serà presentat per l’estudiant. En aquest document cal fer constar tots els detalls de realització i de contingut de la pràctica. És molt recomanable que l’acord de pràctiques estiga degudament signat abans de començar la pràctica. Cal notificar l’admissió d’aquestos estudiants en pràctiques i enviar una còpia de l’acord de pràctiques al Servei de Relacions Internacionals i Cooperació. Cal presentar tota la documentació necessària sobre les assegurances (mèdica i de responsabilitat civil) al Servei de Relacions Internacionals i Cooperació. L’oficina de RRII els entregarà un carnet d’estudiant que els permetrà gaudir dels avantatges d’ús d’instal.lacions (biblioteques, esport), a més d’obtenir un correu electrònic que s’utilitzarà per a les comunicacions oficials entre la Universitat i l’alumnat en pràctiques.


DESAFIANT + SIROLL en concert | Viladecans Jove DESAFIANT + SIROLL en concert Data/Hora: 22/02/2019 - 22:00 Un diumenge assolellat de febrer la Judit de Kabal va anar a una església de l’Empordà a buscar pau espiritual. En sortint de missa de 12, es va trobar el Pare Quàntic que estava atabalat perquè l’havien convidat al banquet de la comunió que acabava d’oficiar. Tot fent el vermut a la sagristia i intentant memoritzar els passos de ball de la Macarena, van decidir que al país li mancava una estructura d’estat fonamental: una orquestra de Death Metal. I així és com van convidar a tres prestigiosos músics del Death Metal català per formar part de Desafiant: en Frido de Kabal en José Luís de Setge i en Jordi d’Streaks. Siroll es crea l’any 2008 a la Catalunya Central. La banda es caracteritza per fer un metal inclassificable, per les seves lletres enverinades i per cantar en català. Disposa de quatre gravacions d’estudi: “Predica el Mal” (2012) “Aniquilació” (2013), “Més llenya!” (2015) i “Doble o res” (2018), les quals es poden descarregar gratuïtament aquí.


La botiga en línia de VAR a Bikeinn Porta bidons (3) Lubricants i netejadors (18) Rodes i cobertes (23) Conjunts de reparació (23) Cura personal (2) VAR a bikeinn - la millor selecció de productes al millor preu. Mai havia set tant fàcil navegar i comprar per internet articles de ciclisme. I el millor de tot és que et portem el material de ciclisme que necessitis directament a la porta de casa. La majoria de productes VAR s’envien ràpidament, 24 hores després d’haver fet la compra a bikeinn. Com a distribuïdor autoritzat de VAR tenim un ampli coneixement de tots els productes i últimes tecnologies. Podem assessorar-te amb els millors consells per utilitzar i cuidar el material VAR de la millor manera. Sempre que ho necessitis rebràs el millor servei del nostre equip d’esportistes experts. Creiem que una part important per a la satisfacció del client és garantir que la compra es fa en un entorn 100% segur i confidencial. Volem que estiguis 100% satisfet amb la teva compra a bikeinn, però si per algun motiu això no passés, tens 30 dies per fer la devolució de la compra. Si tens una pregunta o necessites que t’assessorem, no dubtis a contactar amb el nostre equip d’atenció al client de bikeinn. Estarem encantats en donar resposta a totes les teves preguntes i a ajudar-te en tot el que necessitis!


Antico borgo La Lucertola Bergi Itàlia - Ofertes d'hotels amb els MILLORS DESCOMPTES EN LÍNIA Via Roma 46/50, Bergi, Bergi, Itàlia, 18030 - Veure al mapa Més informació sobre Antico borgo La Lucertola Per als viatgers què vulguin captar les imatges i els sons de Bergi, Antico borgo La Lucertola és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Antico borgo La Lucertola asseguren una estada plaentera als seus clients. A l'hotel s'hi pot gaudir d'unes comoditats de primera classe com restaurant, servei de bugaderia, servei de llançadora. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb escriptori, balcó/terrassa, aparell de televisió LCD/pantalla de plasma, cuina americana, banyera a cada habitació. L'hotel ofereix meravelloses instal.lacions d'oci com sala de jocs que faran de la vostra estada una experiència inoblidable. Antico borgo La Lucertola és una elecció inteligents per a viatgers a Bergi, i ofereix una estada relaxant i sense molèsties.


L’Ajuntament presenta el projecte del centre cívic de Valldemar | Ajuntament de Calafell L’Ajuntament presenta el projecte del centre cívic de Valldemar L’espai, situat al carrer Molina, donarà servei també a les Brises L’Ajuntament de Calafell ha presentat un primer projecte per edificar el centre cívic de la urbanització Valldemar. En realitat, aquest equipament, que s’aixecarà al carrer Molina, donarà servei també a la urbanització les Brises, i serà un punt de trobada i d’activitats a uns dels barris més llunyans del centre de municipi. Era una promesa de l’actual govern completar la xarxa de centres cívics als principals nuclis del municipi, així també com la de casals a les urbanitzacions que no tenien cap espai d’aquestes característiques. L’Ajuntament, en aquest sentit, també està treballant en el projecte del centre cívic de Mas Romeu. El centre cívic de Valldemar i les Brises es farà a un terreny que ja és de propietat municipal. L’edifici ocuparà una superfície d’uns 400 metres quadrats edificats, en una sola planta. Hi haurà un bar, per donar vida cada dia a l’espai, i dues sales per a activitats: una de gran, polivalent; i una de més petita, pensada més aviat per fer reunions. A més hi haurà uns vestidors i dutxes, ja que a l’exterior es farà una pista poliesportiva. La intenció de l’Ajuntament és que sigui una pista de l’estil dels Cruyff Courts, uns camps de futbol amb un disseny molt peculiar. Segons explica la Fundació Johan Cruyf, són unes canxes que volen ser un punt de trobada segur i on els infants coneguin la importància de la unió, de fer amistats descobrir el propi talent i d’aprendre tant a guanyar com a perdre.


amigues i amics (5) amore (14) año del dragón (2) cals orfes (1) Can Boix (20) con-fluencias (3) correo ordinario y/o certificado (4) crónica social (43) desitjos (16) detalles (9) el plaer exquisit de gaudir dels viatges d'uns altres (23) flors i fulletes (8) franqueo pagado (27) icr escriu (2) icr_2010 (26) imágenes (54) joyas (20) koyages (4) letras (7) libros (24) meta (3) MJAH (8) música ilustrada (16) pensamiento (6) Poesía (119) relats conjunts (7) siempre falta (5) Universo 89/90 (10) viajes (12) a 21:08 No hay comentarios: Etiquetes de comentaris: crónica social, desitjos, pensamiento hoy serían 55, pero son todos... a 13:11 1 comentario: Etiquetes de comentaris: MJAH a 23:25 No hay comentarios: Etiquetes de comentaris: desitjos, letras Tot i així, amb els anys, el llit s'ha transformat en una catifa voladora, un lloc en què, durant una estona, es pot desconnectar del brogit quotidià i es veuen les coses des de lluny i des de dalt, com si el llit hagués substituït el turó on vaig viure la meva infantesa. Des d'allà dalt, es veuen millor les coses, el temps s'escola per les nostres venes, mentre es concedeix una treva al cos i el pensament s'allibera de les coses supèrflues que són una nosa al llarg de la jornada. He concebut i escrit diverses poesies meves estirat al llit. No cal gaire cosa: un llapis, una llibreta i el món que s'aplega al teu voltant, i deixa la seva marca a la pàgina com besos a la pell d'una estimada. Fins i tot la febre, quan no és gaire violenta, pot convertir-se en una amiga. La ment que balbuceja i saltironeja de pedra en pedra és una nena que travessa l'aigua fresca d'un torrent de muntanya: s'és lliure de divagar, sense la corda de la lògica que ens reté, podem lliurar-nos a la substància tèbia dels somnis, recórrer les vies fluvials que ens duen a l'iris de crepuscles violetes i, després, aclucant els ulls, pujar a bord de la catifa voladora i vibrar en el cor de l'aire tan amunt com es pot. (Pierluigi Cappello, Aquesta llibertat traducció d'Oriol Sánchez Vaqué (Ressenya d'Anna Tomàs al blog dels orfes) a 18:34 1 comentario: Etiquetes de comentaris: el plaer exquisit de gaudir dels viatges d'uns altres, joyas, libros, Poesía a 19:03 1 comentario: Etiquetes de comentaris: desitjos, imágenes


Erdogan recupera la majoria absoluta a Turquia però no aconsegueix treure el pro-kurd HDP del nou parlament La delegació catalana d’observadors electorals al Kurdistan denuncia que la policia turca els impedeix d’accedir als col·legis\tLa delegació catalana d’observadors electorals al Kurdistan denuncia que la policia turca els impedeix d’accedir als col·legis Jordi Vàzquez: ‘Els kurds han estat ignorats sistemàticament, però ara és el seu moment’\tJordi Vàzquez: ‘Els kurds han estat ignorats sistemàticament, però ara és el seu moment’ Erdogan aconsegueix la majoria absoluta i governarà tot sol, però no pot eliminar els kurds de l'escena política Amb el recompte de vots ja acabat, el president turc, Recep Tayyip Erdogan, ha aconseguit una clara victòria a les eleccions turques d’avui. Ben segur que Erdogan podrà formar un nou govern tot sol després d’aquestes eleccions, les segones en tres mesos, però no podrà fer la temuda reforma de la constitució que proposava. Amb el 49,3 per cent dels vots l’AKP d’Erdogan, conservadors, controlarà 312 dels 550 diputats del nou parlament turc. Com ja va passar en les eleccions de fa tres mesos els conservadors turcs no podran modificar la constitució gràcies a la presència del partit d’esquerres i pro-turc HDP. Segons les lleis turques, aquest grup havia de superar el 10% dels vots a tot Turquia com a condició per accedir al parlament i, amb l’escrutini tancat, en té el 10,3%. A les eleccions de fa tres mesos va ser la gran sorpresa, perquè hi obtingué el 13%. La major part dels diputats que treu l’HDP si no superés la barrera del deu per cent anirien a parar al partit d’Erdogan, permetent-li la super majoria necessària per a reformar la constitució. Amb aquest resultat l’HDP serà present al nou parlament amb 56 diputats. Això el converteix en la tercera força després de l’AKP i del CHP, socialdemòcrata, que tindrà 135 escons. També han aconseguit entrar al parlament l’MHP, d’extrema dreta, amb 43 escons. Intimidacions al Kurdistan Els dirigents de la coalició pro-kurda atribueixen la baixada a les amenaces sobre els votants, que han estat particularment visibles tot avui, sobretot a les àrees kurdes. Hi han estat constants les denúncies d’intimidacions i agressions als votants per a impedir que acudissin amb normalitat als col·legis electorals. En moltes ciutats kurdes hi ha hagut incidents entre la policia i grups de manifestants que protestaven per aquests fets. Alguns dirigents del partit d’Erdogan han insinuat la possibilitat de fer un segon recompte per tal de restar a l’HDP prou vots perquè no superi el llistó del 10%, però no sembla una opció gaire viable. Si l’HDP no entrés al parlament, l’AKP tindria prou escons per a imposar la reforma constitucional. (Us recomanem de seguir la informació del recompte en la versió en anglès de Bianet.org.)


La cala del Turc: Premis Dandruff 2006 (4) Candidat 4: Confidencial CAT La malvestat més important perpetrada per l'ínclit realitzador Michael Moore ha estat la de disfressar de pretensiosos documentals el que podrien haver estat uns simpàtics pamflets audiovisuals. Com que té un escasíssim respecte pel seu públic guanyat per endavant a la causa antiglobi (potser no se'l pot culpar per això), no necessita d'un gran aparat promocional per estendre el seu missatge simplista —els acòlits ja s'encarregaran d'anar repetint el sermonet. ¿A què ve aquest proemi, si el que es tracta és de presentar un nou candidat als Dandruff 2006? Doncs al fet que els directors de campanya dels partits polítics del nostre país sembla que s'han quedao con la copla i amenacen de "moorejar-nos" a base de bé: Confidencial CAT no ha estat ni de bon tros l'únic vídeo de propòsits partidistes i difusió vírica presentat enguany. Per la seva exagerada repercussió, però, es podria dir que el ja cèlebre DVD de Convergència Democràtica va ser qui va disparar el tret inaugural d'aquesta moda durant la campanya electoral de cara a l'1-N. El contingut del vídeo és força txorra i en absolut original. Es tracta del mateix rotllo que havia anat repetint CiU en altres formats, a saber: la "traïció" d'ERC a l'altre partit nacionalista —d'altra banda el més votat a les eleccions de 2003—, hauria entregat la virginal "Catalunya" a la malvada "Espanya", en una operació dirigida pel maquiavèlic Montilla, casualment candidat del PSC-PSOE a la presidència de la Gene. Res de nou, doncs. El que és més inquietant és la supersticiosa (o cínica) híperpuixança atorgada al mitjà audiovisual com a articulador de veritats incontestables. Perquè no sols va ser CDC qui es pensava que en el DVD a domicili havia trobat una puixant Arca de l'Aliança, una arma definitiva capaç d'anorrear els rivals en la cursa electoral abans de disputar-la. En prestar a l'insuls vídeo un poder que no tenia, la resta de partits van fer el joc a CiU, actuant com els perdedors de qualsevol cursa tecnològica de la Història: denigrant els "avenços" de l'adversari pel sol fet que eren avenços. Les poques ganes de trobar arguments per part d'uns i altres van convertir el gadget digital en el centre de la campanya. Quanta caspa! La mateixa sobreconfiança que va portar David Madí, el jove director de campanya de CiU, a concebre el DVD, va portar els seus perpetradors a fer-lo sense ganes, i el resultat va ser un fracàs rotund. Un fracàs, però, que es pot fer extensible a tots els partits, greument castigats —amb anècdotiques excepcions— en aquestes Autonòmiques 2006. La Generalitat, fa vergonya haver-ho de recordar, és una administració al servei dels ciutadans, no dels partits polítics. I els ciutadans necessitem arguments per molestar-nos a votar una opció política o una altra. Si no els trobem, ens quedem a casa. Així de fàcil. La txorra peli de CDC i les exagerades reaccions contràries, preocupants símptomes de senilitat de la classe política catalana, i per tant excel·lents candidats als Dandruff 2006. ho ha dit en velezmostar @ 18:18


Celebra el Dia Internacional dels Museus al Maresme | Costa de Barcelona Maresme Celebra el Dia Internacional dels Museus al Maresme Molts municipis de la comarca celebren aquest dia amb activitats especials com jornades de portes obertes, visites guiades o espectacles. Has visitat tots els museus de la comarca? Aquest cap de setmana és el millor moment. Se celebra el Dia Internacional dels Museus (DIM), una efemèride que els municipis no s’han volgut perdre i han organitzat activitats als seus museus. Portes obertes, visites guiades i espectacles per gaudir de la cultura al Maresme Comencem un recorregut pels diferents museus de la comarca amb una jornada de portes obertes a Arenys de Mar, on també es faran visites guiades a l’exposició Un mar de tul, el ret fi o punta d’Arenys amb el comissari de l’exposició, Joan Miquel Llodrà. També tindran lloc Tallers de minerals per a famílies i l’espectacle Dansa al Museu: l’home i el mar, a càrrec de l’Escola de Dansa Sinera. En les activitats, excepte la jornada de portes obertes, cal reserva prèvia. A Premià de Dalt, a l’Auditori Can Figueres, s’impartirà la conferència La vil·la Primiliano, els orígens de Premià, a càrrec del Dr. Oriol Olesti Vila. Serà el dimarts 18 de maig a les 20h. En acabar, s’oferirà una copa de cava per a la celebració del Dia Internacional dels Museus. El Museu Arxiu de Sant Andreu de Llavaneres organitza l’activitat Música i art el dissabte 15 de maig a les 18:30. Tindrà lloc a l’exterior del museu. No cal reserva prèvia, tot i que l’aforament és limitat. El Museu del Càntir d’Argentona també farà portes obertes durant el cap de setmana i el dimarts 18 de maig. No cal reserva prèvia per gaudir de les col·leccions d’un museu únic al món en la seva especialitat, col·leccions formades per més de quatre mil exemplars que van de l’Edat de Bronza a Picasso. També farà una visita guiada a les instal·lacions el diumenge 16 de maig a les 12. És gratuïta, però cal reserva prèvia perquè l’aforament està limitat a 15 persones. La Col·lecció Esglésies de Catalunya d’Òrrius està formada per més de 3.300 plats de ceràmica on estan representats els pobles de Catalunya amb la seva església. La visita és gratuïta però cal reservar dia i hora Al Museu de pintura Sant Pol de Mar, en el marc del cicle de presentacions de llibres Sant Pol, quin llibre és?, es presentarà Boscúria, de Miquel Bassols, a càrrec d’Eliseu Carbonell i Perejaume. Entre la memòria perduda de les coses i els relats de muntanya, entre un testimoni de l'irreal i un assaig de la veritat, Boscúria ens porta al més íntim i secret de la relació que l'ésser humá manté amb la natura, amb el bosc i les muntanyes, amb la vida al camp fora de qualsevol paisatge mistificador. Una exploració a la vora de les lletres fins tocar-ne el buit, allá on el temps s'atura. Una dansa dels clops. Un assaig intel·ligent per desxifrar el codi perdut de sobrenatura. Serà aquest diumenge, 16 de maig, a les 12h. La Fundació Palau de Caldes d’Estrac ha organitzat dues visites guiades de l’exposició D’un roig encès, Miró, Palau i Fabré, Perucho i Picasso, una dissabte 15 de maig a les 17h i l’altre el diumenge 16 a les 12h. Dimarts 18 de maig se celebrarà l’espectacle La llanterna màgica, de l’il·lusionista i llanternista Sergi Buka. També hi haurà portes obertes els dies 15, 16 i 18 de maig. Totes les activitats són d’entrada lliure i amb inscripció prèvia. El Museu de l’Estampació de Premià de Mar té previstes diverses activitats. D’una banda, la conferència Els còmics del franquisme ambientats en el món antic (1939-1975), a càrrec de l’arqueòleg Ramon Coll, dissabte 15 a les 12h. El dia següent, entre les 11h i les 14h, Ludi romani (jocs romans), una activitat per tota la família on també podreu visitar l’exposició Jocs i joguines de l’antiguitat. I per si encara no has visitat mai aquest museu, podràs conèixer de primera mà les tècniques de l’estampació tèxtil i la relació de l’estampació amb la història de Premià de Mar a través d’una visita guiada a l’exposició permanent. Del 15 al 18 de maig, amb motiu del DIM, tindran exposades la joia del Museu de l’Estampació i la joia del Museu Romà. Per si encara no en tens prou, també podràs veure l’exposició temporal Maelström. Seguim amb el Museu de Mataró, on es podrà veure Un paisatge, de Ramon Martí Alsina, i Un dibuix, de Damià Campeny. Dissabte a les 12 es faran visites guiades a la vil·la romana de Torre Llauder, a l’exposició Mataró: de Mancos a Djembereng. Paisatge sonor d’una ciutat i a l’exposició Pere Casanovas, escultor i col·laborador d’artistes. A les 18h i 18:45h, visita guiada a l’exposició Un paisatge, de Ramon Martí Alsina, i a les 18:30h i a les 20h tindrà lloc el concert Simfonia d’una ciutat. Diumenge, el Museu de Mataró acull el monòleg de recreació històrica Iran i el casament de Cleopatra, a càrrec de la narradora Assumpta Mercader. Tindrà dos passis, a les 11:30h i a les 12:30h. Els més petits també poden gaudir a l’activitat familiar Descobrim els sons de la ciutat, diumenge a les 12h, amb Teleduca. Dimarts a les 19h, conversa a tres amb Pere Casanovas, Manuel Guerrero i Anna Capella. Calella obre a la ciutadania els espais museístics de forma gratuïta durant el cap de setmana. Són el Centre d’Interpretació del Far, el Museu del Turisme i el Museu Arxiu. Per dissabte 22 de maig ha organitzat la Nit dels museus, una activitat musical a càrrec de l’Associació de Teatre Solidari de Calella que es farà al pati del Museu Arxiu. Per últim, ens aturem a la Casa Museu de Canet de Mar, que tindrà portes obertes durant el cap de setmana. Diumenge, a les 12h i a les 13h, espectacle de dansa L’home i el Mar, per la companyia Sisè sentit.


DOSCUINERS - Portal Mataró No en va, els responsables del Doscuiners –Oscar Pérez i Mar Arnalot– tenen 20 anys d’experiència en restaurants com el Gaig, el Freixa o la Torre d’Alta Mar, i volen aportar tot el que han après durant aquests anys a la capital del Maresme, amb la il·lusió per davant de tot. I això sense més pretensions que la d’oferir una cuina de sempre posada al dia, amb una bona presentació en plats no excessivament grans, per tal que es puguin tastar diverses de les seves propostes, un format ideal també per compartir. Ho cuinen tot ells, fins i tot les postres, partint de gènere fresc de qualitat, sense que les butxaques pateixin, ja que hi podem menjar a partir de 15€ sense problemes. A més, entre setmana tenen un menú de migdia elaborat, amb quatre primers, quatre segons, postres i beguda, per tan sols 12,50€, que el dissabte passa a ser de 14,50€. A la seva carta, que podem consultar a la web, hi trobem plats tan interessants com el ‘tataki’ de salmó amb freses de truita de riu, l’hamburguesa de magret amb foie volta i volta, la bomba de patata i carn amb salsa picant, el ‘steak’ tàrtar de vedella o el bou de Nebraska amb salsa de Porto. Ens recomanen deixar sempre un forat per les postres, per poder tastar per exemple el tot xocolata: pastís de xocolata 100%, els farcellets cruixents de vainilla o el minestrone de mango i pinya amb mousse de xocolata suau. S’ha de tenir en compte que tenen un molt bon celler, variat i de qualitat, amb algunes propostes diferents per a dies especials, amb l’opció, també, de demanar vi a copes. Bou de Nebraska amb salsa de Porto Preparació: Per una banda fem bullir l’arròs 30 minuts, quan estigui el reservem. Tallem els espàrrecs, la carbassa i els bolets ben petits i els saltegem en una paella amb oli, sal i pebre. Per la salsa posem a bullir el Porto fins que en quedi la meitat o bé fins que no faci olor a alcohol, afegim el fons de carn i deixem bullir fins tenir la densitat desitjada, rectifiquem de sal. En una paella ben calenta daurem el bou salpebrat pels dos costats, i el posem al forn dos minuts perquè no quedi fred de dins, i presentem amb l’arròs saltejat amb les verdures, posant el bou al damunt tallat en tres o quatre peces i amb la salsa pel damunt. - 100 grs de llom baix de Nebraska - 50 grs d’arròs ‘venere’ - 20 grs de carbassa - 20 grs d’espàrrecs verds - 20 grs de bolet ‘shiitake’ - 200 ml de fons de carn. El Petit Clos Penat, un vi negre del Priorat. Muralla Sant Llorenç 18. Mataró. Telèfon: 93 002 9093 / 609 385 123 Horari de cuina: de dilluns a dissabte de 13h a 15:30h. De dijous a dissabte de 20:30 a 23h. www.doscuiners.com // www.facebook.com/doscuiners


Veterinaris en Sayḩūt - Directori - Llistat - Guia - veterinaris - Sayhut - A mahrah - Iemen - Veterinariansguide Pàgina d'inici › Per país › Iemen › A mahrah › Sayhut › Veterinaris en sayḩūt Veterinaris en sayḩūt Sayhut > A mahrah > Iemen Si una de les empreses de Veterinaris en Sayḩūt que apareix en aquest directori pertany a vostè i vol modificar la informació que es troba als registres, feu clic a "Edita aquesta informació". En cas de tenir un correu electrònic, poseu-vos en contacte amb nosaltres.. Si voleu que la seva mascota estigui en mans de professionals propers a vostès, aquí trobareu un Veterinaris en Sayḩūt al qual podeu confiar. Proporcionem només els millors veterinaris de cada àrea.. Si busqueu un veterinari a Sayḩūt (lloc del món amb 0 persones) per portar la seva mascota en cas d'emergència, o en el cas que necessiteu que el veterinari vagi a casa, aquí trobar sense cap dubte el professional adequat.. Tenim la intenció de recordar els millors veterinaris de cada lloc del món. Si sou un Veterinaris en Sayḩūt, no ho pensis dues vegades: introduïu els vostres detalls perquè puguem mostrar els serveis que oferiu a altres persones.. Veterinaris en Sayḩūt per categoria Si teniu un gat, un gos o una mascota exòtica que requereix tractament o atenció mèdica professional, aquí trobareu una llista de les millors clíniques veterinàries Sayḩūt (Iemen). Moltes vegades és necessari portar la nostra mascota a un veterinari especialitzat. Podem ajudar-vos a trobar un hospital veterinari Sayḩūt (Iemen) o a prop. Necessiteu parlar amb un veterinari sobre la salut de la vostra mascota? A continuació, acaba de trobar el millor lloc web per posar-se en contacte amb els millors veterinaris de Sayḩūt (Iemen). Fes una ullada a aquesta pàgina. A la recerca d'un veterinari per a emergències? Us mostrarem els professionals més propers a vostè Sayḩūt (Iemen) i assisteixen al vostre cas. A Veterinariansguide trobaràs només els millors centres veterinaris Sayḩūt (Iemen), de manera que es pot assegurar que el centre veterinari que triïs, la teva mascota estarà en bones mans. Esperem que aquesta guia sigui útil. Si busqueu veterinaris de 24 hores a Sayḩūt (Iemen), aquí coneixeràs les principals clíniques o centres de 24 hores. Si necessiteu serveis veterinaris a casa, consulteu els professionals de Sayḩūt (Iemen). Els serveis de neteja per exemple, que us permeten deixar la vostra llar de tant en tant, però hi ha serveis disponibles per a la vostra llar. Llistat de veterinaris pròxims a Sayḩūt veterinary institute- (Situat a 753.97 km)


Abril 30, 2008 Impugna la decisió de l’alcalde de no aturar la construcció de les muntanyes russes tal com van votar 23 dels 41 regidors El recurs, encara que formalment ha de resoldre si les obres que s’estan fent al Tibidabo per instal·lar-hi unes noves muntanyes russes tenen tots els requisits legals, obligarà el jutge a revisar en profunditat les regles de joc de l’Ajuntament de Barcelona. Almenys, aquesta és la intenció de CiU, que, tot i que internament no estan del tot convençuts de sortir-se’n als tribunals, estan segurs que el debat al carrer ja l’han guanyat. Asseguren que, a Barcelona, a hores d’ara ningú no pot entendre que l’alcalde faci cas omís del que es vota per majoria al ple. I l’últim cas, i per això «molt simbòlic», és el del Tibidabo, on ni partits de l’oposició ni veïns ni ecologistes avalen l’obra. Trias parlava ahir d’atac a la democràcia, d’«alcaldades» i d’actitud fatxa del govern municipal per haver considerat que els acords al ple, votats per la majoria de regidors, no obliguen l’alcalde. Pel cap de CiU, si bé és cert que ningú pot obligar l’alcalde a fer res en contra de la seva voluntat, «el govern municipal no pot dir que no tindrà en compte el que vota el ple». «Fixa’t si és fàcil trucar i buscar acords amb la resta de grups. Però aquest Ajuntament no ho fa. Practica el ‘passar pel tub’, i jo no hi estic disposat», va dir ahir Trias durant la roda de premsa en què va donar a conèixer l’escrit del recurs. UN «ENGANY» En el cas concret de les muntanyes russes del Tibidabo, que ja està en execució i ja ha comportat la tala d’una cinquantena d’alzines, Trias va recordar que tant en les comissions d’Urbanisme com en el districte de Sarrià-Sant Gervasi, la majoria de regidors de l’Ajuntament de Barcelona hi ha votat en contra. Per Trias, el govern ha comès «un engany» en sostraure de la discussió política la conveniència d’instal·lar les noves muntanyes russes al Tibidabo, entenent que la decisió només és competència de l’empresa pública Patsa. «Si sóc alcalde. canviaré aquestes formes» T'agrada:M'agrada S'està carregant...


I per refrescar-nos a l’estiu... - Fruiteries Saus I per refrescar-nos a l’estiu... La millor manera per refrescar-se, quan comença la calor, són els sucs de fruita natural elaborats amb fruita fresca i de temporada. Les fruites de temporada que podem trobar de cara a l’estiu són la síndria i el meló, les cireres, les prunes, els préssecs i albercocs, les nespres i les maduixes o maduixots entre altres. Només és necessària una mica d’imaginació per crear tot tipus de receptes de sucs nutritius amb propietats diürètiques (rics en potassi i flavonoides), alcalinitzants (redueixen l’acidesa de la sang), mineralitzants (rics ens minerals) i tonificants (rics en sucres i vitamines). Us proposem les següents combinacions de fruita fresca per elaborar els vostres sucs: 1. Suc de fruites del bosc (gerd, cirera, grosella): Ric amb vitamines i minerals i amb propietats antioxidants Gerd: Ric en fibra, vitamina C, potassi i ferro. Estimula els processos de desintoxicació de l’organisme. Cirera: Rica en vitamines (A i C) i minerals (calci i potassi). Té propietats antioxidants, antiinflamatòries i contribueixen a millorar la circulació. Grosella: Té propietats digestives i depuratives. 2. Suc de mango, maduixa i pinya: antioxidant i diürètic Mango: Ric en provitamina A. Maduixa: Es caracteritzen per la seva acció antioxidant i el seu paper en la prevenció de l ’arteriosclerosis. Pinya: És rica en fibra vitamines (A, B i C) i minerals (potassi i iode). Té propietats digestives i diürètiques. 3. Suc de síndria, pinya i llimona: antioxidant i digestiu Síndria: És molt hidratant degut al seu elevat contingut en aigua i molt poc calòrica amb propietats diürètiques i depuratives. Llimona: És una fruita cítrica rica en vitamina C i antioxidants. 4. Suc de pruna i poma: diürètic i depuratiu Pruna: Té propietats laxants, protegeix l’intestí i redueix el colesterol. Poma: Rica en sals minerals i en pectina, actuant com escombra intestinal que facilita l’eliminació de toxines. 5. Suc de pinya, pera i raïm negre: desintoxicant i diürètic Pera: Rica en fibra soluble, té una efecte saciant. Contribueix a reduir la pressió arterial (conté molt potassi). Raïm negre: Ric en vitamina C i vitamines del grup B. Una altre forma de consumir fruita fresca durant el mesos d’estiu són els smoothies (de l’anglès smooth: suau) Es tracta d’una batut de fruites refrescant preparada a base de trossos de fruita i sucs de fruita juntament amb productes làctics com iogurt o llet i gel o gelat. Aprofitant les fruites de temporada, us detallem la recepta de smoothie de préssec i meló. 30 ml de llet semidesnatada 1 iogurt natural congelat 3 o 4 gels Sucre o stevia Tirem la llet i el sucre o stevia en un recipient i barregem Tallem la fruita en trossos petits Ho col·loquem tot en el recipient per a la batedora i triturem uns quants minuts a velocitat mitja. Incorporem el gel i el iogurt per donar el toc refrescant Finalment, trobem els granissats, presentació que consisteix en afegir gel picat en el suc de fruita natural. Us proposem tastar el granissat elaborat amb préssec, plàtan i taronja natural, ideal perquè els petits de la casa puguin disfrutar menjant fruita.


Compartir la pregària (13) – Diòcesi de Menorca Compartir la pregària (13) La pregària ens ha de portar sempre a fer de les nostres vides, unes vides més autèntiques, tot i que quotidianes; a esdevenir una llum en el nostre món. De fet ja ho som llum: Vosaltres sou la llum del món (Mt 5,13-15), ens diu Jesús. Una llum com la de la lluna, potser; humil i sense grans pretensions, perquè no és una llum pròpia, sinó reflectida, ja que en clau cristiana la nostra llum no pot ser una altra que la de Crist. Però la llum de la lluna en una nit sense núvols és evocadora, nítida i clara, perquè reflecteix la llum del sol que és forta i potent. La llum que som i estem cridats a ser cada vegada amb més força, és aquesta llum humil que reflecteix el Crist per mitjà d’aquelles obres que més s’adiuen a la manera de fer de Jesús. És la vida generosa que s’ofereix; que no és egoista ni tancada, sinó solidària i oberta. Una manera de fer que és llum i que, primer de tot, ens treu de les nostres pròpies foscors per convertir-nos en torxes enceses i caliu, com escoltàvem el Dimecres de Cendra en el profeta Isaïes, en foc i caliu: Si no intentes de fer caure els altres, ni els assenyales amb el dit pronunciant un malefici, si dónes el teu pa als qui passen gana i satisfàs la fam dels indigents, s’omplirà de llum la teva foscor, i el teu capvespre serà clar com el migdia (Is 58,7-10). Assemblea Extraordinària desl Escoltes de Menorca Assemblea Extraordinària Els Escoltes de Menorca-MSC, convoquen una assemblea extraordinària a la Sala Sociocultural de Ferreries. Caritas diocesana convida els voluntaris a participar a la Festa del Voluntariat, serà una trobada festiva i de celebració, per prendre forces i ànims per continuar al col.legi la Salle de Maó.


CONEIXEM LA HISTÒRIA DE BERGA: 2010 AGRAÏMENT ALS COMPANYS DE L'INSTI Com que vam estar molt contents amb la visita dels nois i noies de l'institut i amb tot el que ens van explicar, els vam fer un missatge amb jeroglífic donant-los les gràcies. Els hi vam portar el missatge i aquesta fotografia firmada per tots els nens i nenes de cicle inicial a l'institut. Publicat per Escola Santa Eulàlia a 7:49 Cap comentari: INVENCIÓ DE L'ESCRIPTURA. JEROGLÍFICS El dijous dia 16 de desembre van venir alguns alumnes de primer d'ESO de d’Institut Guillem de Berguedà a ensenyar-nos a fer jeroglífics. Ells, a la classe d'història de les religions amb la professora Núria Planas van aprendre a fer jeroglífics (els jeroglífics van ser un sistema d'escriptura inventat i utilitzat pels antics egipcis per a comunicar-se). Nosaltres a través de la professora Dolors Santandreu, que ens ajuda amb el nostre projecte d'història, ens vam assabentar del seu treball i els vam demanar si podrien venir a la nostra escola i ensenyar-nos a fer jeroglífics. Van portar tot el material: uns papers amb totes les lletres de l'abecedari i al darrere el seu corresponent ideograma. Ens vam repartir en grups de quatre i en un full en blanc vam escriure el nostre nom i després vam haver de buscar cada una de les lletres i el seu corresponent ideograma, després vam enganxar-los a sota del nostre nom i vam pintar els dibuixos. Va ser una experiència molt maca i divertida, ens va agradar molt treballar amb els alumnes de l’institut i ens va fer molta pena quan van marxar, però això sí, ens han promès que tornaran a ensenyar-nos moltes més coses. Des d'aquí us donem les gràcies per la vostra ajuda. Publicat per Escola Santa Eulàlia a 7:48 Cap comentari: Hem reproduit les pintures que els homes prehistòrics feien a les coves que ocupaven. Nosaltres hem utilitzat pintura tempera per pintar, però no hem utilitzat pinzells sinó que hem pintat amb els dits, tal com ho feien ells. Primer vam fer els dibuixos sobre paper i després anavem a fer-los sobre la paret de la "cova" que hem penjat al passadís. Ens ha agradat molt fer aquesta feina i ens ho hem passat molt bé, a més creiem que ens ha quedat molt maco. FEM EINES PREHISTÒRIQUES El divendres passat vam fer pasta de sal, per fer-la hi vam posar sal, farina i aigua. Com que amb la pasta volíem fer pedres de destral i puntes de llances, i vam tirar pintura negra perquè ens quedés un color semblant a les pedres. Després d'amassar molt bé la pasta vam començar a modelar-la per fer pedres i puntes de llança. Un cop aconseguida la forma desitjada ho vam posar al costat del radiador de la classe per tal de que s'eixugués i quedés forta. El divendres següent hem agafat la pedra i la punta de llança, cada nen o nena ha triat quina eina es volia fabricar i l'altre se l'ha emportat a casa per poder-la fer. Hem lligat la pedra o la punta de llança al capdamunt d'un pal amb un cordó marró i ja tenim la nostra eina prehistòria per anar a caçar animals!! Publicat per Escola Santa Eulàlia a 7:47 Cap comentari: PARLEM D'ARQUEOLOGIA I DE LA PREHISTÒRIA El divendres 5 de novembre van venir a l'escola dos arqueòlegs de la comarca, el Ruben i el Josep, i ens van explicar moltes coses interessants sobre la seva feina. Primer de tot, ens van explicar que vol dir la paraula ARQUEOLOGIA, que significa el coneixement de les coses antigues. El Ruben ens va explicar que les restes del passat sovint es troben enterrades degut a l'acció de fenòmens naturals i també per la pròpia activitat humana. Els caçadors prehistòrics caçaven al costat dels rius on els animals anaven a beure, aleshores en aquell lloc podien quedar abandonades armes i eines o fins i tot les restes del caçador si moria en la cacera. Amb el temps, les crescudes dels rius amb els materials que sedimentaven anaven enterrant cada vegada més aquestes restes. En les coves on vivien podien haver-hi despreniments de roques, ... La mateixa activitat humana també pot provocar que trobem restes enterrades sota terra pel seu propi caràcter, com les sepultures, les sitges... Però també per les guerres, incendis, saquejos,... La feina dels arqueòlegs és excavar per trobar aquestes restes i d'aquesta manera esbrinar com era la vida en èpoques passades. Primer fan un forat amb l'excavadora, amb molt de compte, i després els arqueòlegs amb eines molt petites van buscant i marcant allò que troben i els sembla interessant. Poden excavar en zones a l'aire lliure i en coves, i també busquen restes sota l'aigua. La terra que van excavant canvia de color segons l'època de la història, però a vegades els colors són molt semblants i és difícil de diferenciar-ho, un bon arqueòleg ho ha de saber distingir. Tot el que troben ho netegen, ho classifiquen, després ho porten al laboratori per mirar-ho, estudiar-ho i mesurar-ho. Un cop feta aquesta feina ho poden portar al museu si els sembla que pot tenir interès. Paleo significa vell i lític pedra. És una època molt important, quan va començar no hi havia homes, existien unes espècies que anomenem homínids. Poc a poc van anar evolucionant fins a l'home actual, l'Homo Sapiens. Vivien en coves i eren nòmades, anaven canviant el lloc de viure segons la caça i els fruits. Eren homes caçadors i recol·lectors. Van anar fent petits i grans descobriments. Van aprendre a pintar a sobre les pedres, sempre pintaven a les coves que habitaven. La pintura la feien amb cactus i diferents tipus terra. Els colors que aconseguien era el negre, el vermell i blanc. Pintaven amb el dit i més endavant van aprendre utilitzar les plomes per pintar. Normalment dibuixaven escenes de caça perquè pensaven que d'aquesta manera vindrien els animals al seu territori. Van fer un gran descobriment, el foc. Hi havia dues maneres de fer foc. Una era fregant pedres fogueres que tenen alt contingut de mineral i ferro, i l'altra, era fregar un pal amb una fusta molt ràpid, van aprendre a utilitzar un arquet per fer girar el pal més ràpid. Com més llarg era el pal millor. Utilitzaven un tipus de bolet de soca assecat per encendre el foc més ràpid. El foc va ser un gran avenç ja que van poder coure la carn dels animals que caçaven, els hi proporcionava llum i escalfor, i els protegia dels animals salvatges perquè no els atacaven ja que tenien por del foc. Van començar a fer eines amb pedres perquè eren fortes i tallaven. La pedra que utilitzaven era el sílex, que és molt forta. Al Berguedà no hi podem trobar aquest tipus de pedra. NEOLÍTIC I EDAT DELS METALLS Neo vol dir nou i lític pedra. És una època en la que hi van haver-hi molts canvis. Van començar a ser més sedentaris i a viure més temps en un lloc. Ja no vivien en coves, sinó en cabanes que construïen a la vora dels rius per aprofitar l'aigua. Van aprendre a domesticar els animals i a fer petits conreus. També vam aprendre a fer ceràmica amb argila. Al Berguedà hi podem trobar molta argila. Les peces que feien les decoraven amb petxines, cordes, pals, pedres,... Van descobrir que si ho coïen els hi quedava més fort. Al neolític van començar a fer tombes per enterrar la gent important de la tribu, en diem dolmens. A la tomba hi ficaven tot l'aixovar. A la nostra comarca podem trobar un dolmen a Saldes. Les seves eines continuaven sent de pedra però més elaborades i polides. Amb una pedra plana hi posaven el cereal que plantaven i recollien, després amb una altra pedra ho anaven aixafant com si fos un molí per aconseguir farina. Al final del neolític van aprendre que fonent alguns minerals, com el coure, el bronze o el ferro, aconseguien un líquid que el posaven en motllos per fer puntes de llances, destrals,... D'aquesta manera va començar l'època dels metalls. El Ruben ens va fer una demostració de com es pot fer foc fregant dues fustes, va ser molt ingeniós ja que va fer rodar el pal amb un taladre per tal que tingués velocitat. També, amb una mica d'argila ens va elaborar un petit gerro de ceràmica que va decorar amb una petxina, tal com ens havia explicat que feien al neolític. Ens van portar diferents tipus d'eines de pedra del paleolític i del neolític. A més, ens van ensenyar un quadre amb els diferents estrats que es troben els arqueòlegs en les seves excavacions. Publicat per Escola Santa Eulàlia a 7:46 2 comentaris: ENS VISITA UN EXPERT EN FÍSICA A l'escola ens ha visitat en Pere Closas, un físic. Les mestres li vam demanar si podia venir per parlar-nos del pas del temps i si ens podia ajudar a construir un gnom. Primer de tot ens ha parlat una mica de com podem mesurar com passa el temps calculant el moviment del sol, per exemple amb un rellotge de sol. Això ja ho feien els primers humans fa molts i molts anys. Ens Pere ens ha fet una pregunta: -Què vol dir demà? Alguns nens i nenes han contestat: -El proper dia. - Si avui som dilluns, demà dimarts. I en Pere diu: - Demà em vaig cremar el dit. És correcte?. Tots estem d'acord que no. Alguns nens i nenes diuen: -Perquè no sabem si ens cremarem el dit demà. -Vaig és com ahir. -Demà el temps passa. I el Pere ens explica que el que ha passat no ho podem arreglar i no sabem el que passarà. En Pere ens ha fet una altra pregunta: -El sol desapareix a la nit? Alguns han respost: -No desapareix, com que la terra dóna voltes nosaltres estem aquí i a l'altre banda de la terra és de nit. -A vegades el cel es mou. Ens ha ensenyat algunes fotos de diferents rellotges perquè veiem que no sempre han estat iguals i que han canviat força al llarg del temps, les maneres de mesurar el temps han anat canviant. Hem sortit tots al pati per construir el gnòmon i per observar el sol a través d'un telescopi que ens ha portat el Pere. Hem col·locat un pal dret a terra en un lloc a on tocava el sol. Amb un guix hem marcat l'ombra i hi hem anotat l'hora que deia un rellotge de polsera. Al cap d'uns deu minuts ho hem tornat a fer, i ens hem adonat de l'ombra s'anava movent i es feia més curta. Alguns hem pensat que això passava perquè el sol no estava quiet i s'anava movent. Quan ja havia passat una mitja hora, hem tingut un petit problema. L'edifici de l'escola ens ha tapat el sol i el pal ja no feia ombra. Al cap d'una hora, aproximadament, ja hem pogut tornar a marcar l'ombra del pal perquè el sol ja li tornava a tocar. El Pere ens ha deixat mirar el sol, però no el podem mirar sense cap protecció perquè ens podríem cremar els ulls, ho hem de fer d'una manera segura i amb una persona experta. Ens ha dit que això ens ho havíem d'apuntar amb majúscules. Amb unes ulleres i uns filtres especials hem observat el sol i ens ha agradat molt. Amb les ulleres el vèiem de color taronja i amb els filtres d'un color blanc. Amb el telescopi del Pere hem pogut veure una imatge projectada del sol perquè no el podem mirar directament, alguns nens i nenes han posat el dit al lloc per on es mira a través del telescopi i han notat que cremava. Hem vist com el sol es movia i que tenia tres taque que no eren iguals: una de més gran allargada i dues de més petites rodones. El Pere ens ha enviat una foto del sol del passat divendres 29 d'octubre, el mateix dia que nosaltres vam observar-lo amb el seu telescopi. La fotografia la va fer el José Muñoz un company seu d'Aster. Quan hem vist la imatge, alguns nens i nenes hem pensat que ens havíem equivocat al dibuixar les taques, perquè a la foto es veuen a la dreta i nosaltres les vam veure a l'esquerra. Hem estat una estona pensant i hem descobert que no ens havíem equivocat, sinó que nosaltres vam veure una imatge reflectida del sol i aquesta foto és directa feta amb uns filtres. Quan ho vam mirar amb el telescopi la imatge que veiem era com la d'un mirall. Publicat per Escola Santa Eulàlia a 7:46 Cap comentari: CONSTRUIM UN RELLOTGE DE SORRA Els nens i nenes de cicle inicial hem construït un rellotge de sorra amb dues ampolles d'aigua petita que hem reciclat. Fa anys es van inventar aquest rellotge per calcular el pas del temps. Un divendres a la tarda vam baixar al pati a recollir sorra fina per fer els rellotges, però quan la vam posar dins les ampolles no baixava perquè era humida. Vam decidir deixar-la a la classe al costat del radiador per eixugar-la. La setmana següent ens preparàvem per fer el rellotge quan vam veure que la sorra tenia pedretes massa grans i no passaven pel forat. Vam pensar que podíem colar tota la sorra amb un colador de la cuina, i això va ser feina de les mestres. Nosaltres, mentrestant, vam aprofitar el temps per decorar el nostre rellotge amb gomets de colors. Quan tota la sorra va ser ben fina, vam posar un paper entre les dues ampolles amb un foradet perquè la sorra baixés més a poc a poc i les vam lligar amb celo i cinta aïllant. Mireu com ens van quedar, que us agraden? Publicat per Escola Santa Eulàlia a 7:45 Cap comentari: VISITEM ALGUNS RELLOTGES DE LA NOSTRA CIUTAT Avui hem sortit a fer un tomb per la ciutat i observar els diferents tipus de rellotge que hi ha. Primer de tot hem anat a la plaça Sant Pere i allà hem pogut veure el rellotge que hi ha a l'església de Sta Eulàlia. Mentre l'estàvem observant ha tocat les 10, aleshores ens hem fixat que primer han sonat quatre campanades (els quarts) i després 10 campanades més fortes (les hores). Seguidament hem enfilat el camí cap a la Torre de les Hores on ens hem trobat amb un altre rellotge molt diferent, els números anaven de les 6 del matí a les 6 de la tarda i no tenia busques sinó un pal, l'ombra d'aquest pal marcava les 8 del matí. La Míriam ens ha explicat que tots dos rellotges marcaven bé l'hora perquè els rellotges que no són de sol van dues hores avançats al sol per tal d'estalviar energia. Després hem vist els tres rellotges de Sant Francesc que són semblants al de l'església de Sta Eulàlia i a la plaça Ciutat hem tornat a veure un rellotge de sol però aquest no marcava l'hora perquè no li tocava el sol. Publicat per Escola Santa Eulàlia a 7:44 Cap comentari: Avui hem agafat la corda que ens va portar el Cronos i hem marcat amb nusos les diferents etapes de la història. Ens hem adonat que la prehistòria és molt més llarga que la història. Ara la volem penjar al nostre passadís i li hem demanat ajuda al Toni, ja us ensenyarem les fotos. Publicat per Escola Santa Eulàlia a 7:43 Cap comentari: INFORMACIÓ DE LA PREHISTÒRIA Els nens i nenes de cicle inicial han estat molt enfeinats aquests dies buscant informació de la prehistòria, i l'han portat a l'escola per compartir-la amb els seus companys. L'Etna ens ha fet arribar un conte de l'home de Cromanyó i jocs de l'edu365 sobre la prehistòria. JOC 1 http://www.edu365.cat/nobadis/jph/poblat1.htm JOC 2 http://www.edu365.cat/nobadis/jph/poblat2.htm JOC 3 http://www.edu365.cat/nobadis/jph/poblat3.htm JOC 4 http://www.edu365.cat/nobadis/jph/poblat4.htm L'Arnau Barra ens va portar uns dvd's a la classe però a més ens ha donat unes adreces electròniques perquè els puguem mirar des de casa. Erase una vez un hombre - Nace la Tierra Erase una vez un hombre - El hombre Neanderthal Erase una vez un hombre - El hombre de Cromagnon Erase una vez un hombre - Los valles fértiles Publicat per Escola Santa Eulàlia a 7:43 1 comentari: MATERIALS DE LA NATURA QUE PINTEN Un divendres a la tarda ens van preguntar com s'ho feien fa molts anys per escriure si no hi havia llapis, retoladors, colors... Vam sortir al pati i vam buscar diferents materials: fulles, troncs, flors, pedres, fang, sorres... i vam provar quins d'ells pintaven a sobre d'un paper. Ens ho vam passar molt bé i vam poder comprovar quins materials es podien fer servir per pintar. Ens van sortir uns dibuixos molts bonics. Publicat per Escola Santa Eulàlia a 7:42 Cap comentari: VISITA D'EN CRONOS Avui dia 6 d'octubre hem rebut la visita d'en Cronos, un nen que havia viscut a Berga fa molts i molts anys.. La directora ha sentit el timbre de la porta i quan ha anat a obrir s'ha trobat amb un personatge molt estrafolari i li ha demanat de veure els nens i nenes de cicle inicial. Ella molt emocionada ens ha vingut a trobar i ens ha dit el que li havia passat. En Cronos portava un missatge que ens explicava que s'havia perdut en el temps i ens ha demanat que l'ajudem a trobar el camí de la història. També portava una corda per fer la línia del temps, com que no sabíem què volia dir... hem demanat ajuda al Ramon de sisè i ens ho ha vingut a explicar. Llavors hem començat a pensar com coneixíem la història, i alguns nens i nenes han dit que a través de restes, esquelets, d'investigadors, d'exploradors... com que no ho teníem massa clar hem decidit anar a l'aula d'informàtica a consultar-li al Senyor Google. Hem après que les persones que estudien la història són els arqueòlegs. Els arqueòlegs de la comarca ja s'han assabentat de la presència d'en Cronos a la nostra escola i ens han trucat... Publicat per Escola Santa Eulàlia a 7:39 Cap comentari:


El 25è Tot Nuvis tanca amb èxit pel volum de negoci generat - El Gerió Digital El 25è Tot Nuvis tanca amb èxit pel volum de negoci generat El saló ha acollit un total de 3.000 visitants Dilluns, 4 de desembre de 2017 09:00h Una de les desfilades celebrades durant el Tot Nuvis d'enguany El saló Tot Nuvis ha complert 25 anys en plena forma acollint un públic engrescat per les propostes d’enguany en la organització i celebració de casaments gràcies a més de cent expositors diferents. 3.000 persones han visitat el Palau de Fires de Girona en 3 dies per veure el desplegament de productes i serves nupcials més destacats de les comarques gironines. La directora de la Fira de Girona, Coralí Cunyat, comenta que aquesta ha estat “una edició molt entranyable, en la que ens hem volgut reconèixer l’esforç fet al llarg d’aquests 25 anys”. En la inauguració, va tenir lloc un Bridal Show a càrrec de l’agència Model on Top on 25 nens i nenes van sortir a ensenyar els 25 cartells de totes les edicions del saló acompanyats d’un espectacle de dansa. A més, el Gremi de Pastissers va preparar un pastís d’aniversari titulat “Finestres sense barrots” en honor als presos polítics catalans. La sorpresa va ser saber que el pastís havia estat elaborat per la Pastisseria Puigdemont, de la família del President de la Generalitat. “Poder compartir aquest moment amb la família del President i amb expositors que fa 25 anys que venen, que han vist com evolucionava el sector i que continuen apostant per la Fira, és impagable”, afegeix Cunyat. La directora també ha volgut fer èmfasi en el volum de negoci generat, que ha incrementat respecte l’any anterior: “Analitzant les enquestes, el més destacat és que s’han fet ventes o contractacions d’imports superiors respecte l’edició anterior, i això és el que interessa i busca l’expositor”. “El fred d’aquest cap de setmana ens ha anat en contra”, afegeix, ”però aquest factor ha fet que el públic que vingués fos públic realment interessat en contractar o en conèixer les tendències del sector”. Per commemorar aquesta edició, també s’ha preparat un regal exclusiu pels visitants que ha consistit en 800 pinces de fusta en forma d’imant seguint la imatge del cartell d’enguany amb els diversos formats de parelles. Les pinces són fetes a mà per la Fundació Ramón Noguera, que treballen per garantir i millorar la qualitat de vida de les persones amb discapacitat intel·lectual. L’activitat que ha recollit les aclamacions dels públic han estat les desfilades de moda nupcial, vestits de festa, rams de núvia i llenceria. També s’ha pogut gaudir de les actuacions de la soprano Susanna del Saz i de les demostracions de ball de l’Escola Sibiem.


21 octubre 2021 19:25 Lluís Segura | 17 gener 2018 Som conscient que els lectors i les lectores de @dBalears guaiten amb interès i preocupació els esdeveniments relacionats amb el procés (hipotètic) d’autodeterminació de Catalunya. I encara que gairebé tot s’ha dit ja respecte de les coses que han passat al Reino de España, subsecció territoris ocupats de la Catalunya principatina, vull aportar, amb el permís de la concurrència, la meva visió particular. He de reconèixer que, des de l’1 d’octubre passat, he mantingut un deliberat silenci sobre tot el que està passant. Un silenci motivat pel fet que no m’han agradat moltes de les decisions que han pres persones a qui tenc per properes i amb qui compartim ideals i aspiracions. Un silenci crític i, a la vegada, respectuós, sobretot tenint ben present que de vegades pot semblar massa fàcil opinar quan hi ha cent trenta-dues milles nàutiques de separació d’aquesta mar que, com deien els avis, massa sovint fa forat i tapa. Tanmateix, una de les conclusions a què he arribat és que, a dia d’avui, no hi ha cap ciutadà de l’Estat espanyol que es pugui considerar segur davant la impunitat amb què la banda de Rajoy, amb la connivència i complicitat de la monarquia, de la premsa nacional i de la judicatura, ha creuat totes les línies vermelles i ha fet saltar per l’aire totes les institucions de l’estat de dret que fútilment pregona aquesta Constitució que tant es vanten de preservar i respectar. Tant si parlam des de Sevilla com si ho feim des de les colònies illenques de la Mediterrània, tots estam amenaçats de ser segrestats i tancats dins una presó espanyola, sense necessitat d’acusació formal, de judici o de sentència. Ho tenc clar. Per tant, no m’estaré més de dir el que pens. I, ja postats, el primer que vull fer és reconèixer tot allò que crec que ens podriem haver evitat des del bàndol de l’independentisme. En particular, i això ja s’ha dit, ens vam creure que podíem presentar una batalla de sobiranies legal i legítima amb Espanya, donant per suposat que l’adversari es comportaria amb un cert fairplay i tendria cura de mantenir les formes i els modals. Greu error, com s’ha vist. Hem volgut jugar amb armes desiguals i no hi havia ningú per arbitrar el partit: ni a Europa, ni a entitats amb qui pensàvem que podíem confiar, com per exemple Amnistia Internacional. Ja he escrit en aquestes pàgines sobre la dificultat de voler fer la revolució amb el lliri i el somriure com a úniques armes. Que me perdoni Lluís Llach, però les revoltes sempre tenen un cost, i aquest sol ser més sagnant del què tots voldríem. També vaig escriure demanant públicament al vicepresident Junqueras que no anés a Madrid. Jo no ho hauria fet, sabedor del què podia esperar, però és evident que ningú no tenim cap dret a retreure-li res. Ben al contrari. Aquesta casta de decisions són exclusivament personals i s’han de respectar i admirar. Jo m’hauria plantat al despatx de la Conselleria d’Economia, ben rodejat dels meus, que no són pocs, i m’hauria quedat a l’espera que vinguessin a cercar-me. No vos podeu imaginar la potència mediàtica de la imatge d’unes forces policials enfrontades al poble a qui suposadament han jurat defensar, intentant passar per sobre de milers de ciutadans asseguts al portal i traient, per la força, tot un representant elegit democràticament per la ciutadania. Crec que els nostres líders no han sabut apreciar la força de la gent. És ben cert que la consigna era, per tot arreu, que ningú no prengués mal. I era una consigna intel·ligent i assenyada. Però hi ha hagut un excés de paternalisme que va portar a acceptar amb massa facilitat, els darrers dies d’octubre, les amenaces d’un poder que havia estat declarat estranger. Jo crec que la gent estava preparada, mentalment i física. I les amenaces només tenen efecte si hom se les creu. Es tractava d’oposar resistència. Resistència pacífica, però resistència. Els dos milions de persones que anaren als col·legis electorals dia 1 d’octubre sabien perfectament quin era el risc. I l’acceptaren conscientment. La maduresa de la població va quedar evidenciada. El poble va reaccionar espontàniament, va tancar la frontera, va ocupar carreteres i estacions de tren. I es va fer una vaga de 24 hores que va aturar tot el país. Per què no es va continuar amb una vaga indefinida? Per què es va acceptar la destitució del major Trapero? Per què es va consentir l’assalt a la CCMC? Per què es va acceptar la imposició d’unes eleccions convocades sense cap legitimitat per un poder que ja no podia ser exercit, en la mesura que s’havia declarat la República? Per què tots els partits que van signar la declaració d’independència van caure en el parany d’acceptar participar en les eleccions del 21 de desembre? No ho entenc. Per la mateixa raó, no entenc perquè Esquerra Republicana i Junts per Catalunya s’estan ara discutint sobre qui ha de ser investit president i sobre si el President Puigdemont, l ́únic legítim a dia d’avui, pot ser investit telemàticament o no. És que el President Puigdemont ha de ser al Parlament, i no veig com ningú no ho podrà impedir si es convoca tota la ciutadania el 6 de febrer a La Junquera i es demana al poble de Catalunya que l’acompanyi fins al Parc de la Ciutadella. De veritat algú creu que n’hi hauria prou amb tots els policies espanyols vinguts d’onsevulla per aturar una massa que podria arribar als 10.000 o 20.000 vehicles i que col·lapsarien completament l’AP-7? No crec que sigui cap desbarat. La ciutadania està preparada i a l’espera d’ordres clares. Amb Espanya no hi ha negociació possible. Només entenen un llenguatge. Confiar que s’acabarà l’estat d’excepció imposat sota l’empara insostenible de l’article 155 és una il·lusió. Si Puigdemont vol ser al Parlament el dia de la investidura del President de la Generalitat, ningú no ho podrà impedir. És tan senzill com voler confiar en la gent; en la mateixa gent que s’ha passat els darrers anys confiant en els seus polítics. A mi també tot aquest procés em té desconcertat. Si havien proclamat la república, perquè es someteren tots els del govern català a les ordres del govern espanyol? Perquè tots acceptaren les eleccions convocades pel president Rajoy? I ara,què més acceptaran? I si els parlamentaris elegits decideixen donar per bona la investidura de Puigdemont per videoconferència, l'acceptaran a Madrid? Jo supòs que no. I que faran? Tornaran a destituir el parlament i el nou govern? Convocaran noves eleccions? Fins quan durarà aquesta comèdia? Visquem i veurem coses! Un antivirus? Un firewall? ;)


Un casal del terror i un bosc maleït, propostes per a la Castanyada a Cerdanyola - Diari de Sabadell Un casal del terror i un bosc maleït, propostes per a la Castanyada a Cerdanyola La Castanyada omplirà d'activitats Cerdanyola / VICTÒRIA ROVIRA La Castanyada és sense cap mena de dubte la cita més popular de les primeres setmanes de tardor a casa nostra, una proposta, però, que cada cop incorpora més activitats vinculades amb el Halloween. És per aquest motiu que la tradició popular catalana està sumant cada cop més als panellets i el moscatell altres activitats, com la celebració de túnels del terror o la passejada amb disfresses pels carrers. A Cerdanyola del Vallès, aquest any alguns equipaments municipals, com el Mercat de Serraperera, el Casal de Joves Altimira o el PEM Guiera, i també entitats com l’Associació de Veïns de Canaletes o l’Esplai el Roser de Maig, se sumen a la celebració d'aquesta jornada. El Bosc Tancat organitza la VII edició del Bosc del Terror i ho fa amb esgarrifoses novetats posant a prova els sentits al passatge del terror interactiu. Enguany, el bosc del terror transcorrerà per unes instal·lacions mèdiques on uns monstres atacaran i mossegaran sense compassió. El Bosc Tancat ofereix nou sessions fins al 16 de novembre. L'Associació de Veïns de Canaletes tornarà a convertir el parc de la Riera en El Bosque Maldito el divendres 1 de novembre de 19 h a 00 h. Les entrades es podran passar a recollir el dissabte 26 d’octubre, a les 12 h, al local de l’associació. Es lliuraran un màxim de dues entrades per adult fins a exhaurir-les. També al barri de Canaletes, l’escola d’idiomes Meeting Point es convertirà, el dissabte 26 d’octubre a les 11 h, en l'Acadèmia del Terror per a qui s’atreveixi a endinsar-se en una història de fades, bruixes i màgia. La Fundació Roser de Maig dedicarà la tarda del dijous 31 d'octubre a la Castanyada i al Halloween. Els infants del Centre Diari de la Fundació vendran castanyes a la plaça de l’Abat Oliba entre les 16 h i les 20.30 h. També a la tarda l'Esplai del Roser i l’AMPA de l'escola Saltells organitzen El bosque encantado a les instal·lacions d'El Roser (avinguda d’Espanya, 21). Les entrades estaran disponibles a partir del dilluns 28 i el dimarts 29 d’octubre de 16.30 h a 19 h. Es lliurarà una entrada per infant amb l’hora d’entrada especificada. El Mercat Municipal de Serraperera proposa un taller infantil de panellets a càrrec del pastisser Feli. El taller es durà a terme el dissabte 26 d’octubre a les 11 h al mateix mercat i les inscripcions s’han de fer prèviament a Novetats Rumer fins al divendres a la tarda. El Casal de Joves Altimira organitza el XV Casal del Terror, que enguany escenificarà una presó psiquiàtrica i es farà el 31 d’octubre entre les 17 h i les 20 h. S’accedirà en grups reduïts de màxim cinc persones i els tiquets, gratuïts, es podran recollir al Casal el 29 i 30 d’octubre de 18 h a 19 h, i el mateix 31 d’octubre a partir de les 16.30 h fins a exhaurir-los. Temes:castanyada, cerdanyola del vallès, Halloween


Vols veure la Fura dels Baus a la Bisbal d'Empordà? | Surtdecasa.cat dijous, 28 març, 2019 - 12:00 Manes és l'últim espectacle de La Fura que s'ha concebut íntegrament sense referents externs al grup. Es va partir del concepte de diversitat cultural per elaborar les diferents parts de l'espectacle, que volien transmetre els nexes comuns a tota la humanitat, entre ells els conceptes de naixement, mort, sexe i menjar. La dramatúrgia de Manes es basa en una gramàtica de la simultaneïtat i no de la continuïtat. Zàping d'emocions i sensacions. Dramatúrgia ahistòrica, en la qual l'argument és l'aquí i l'ara. Conjunt d'escenes contraposades en les quals diferents mons comparteixen espai i temps. Conte gòtic que assisteix impassible al xoc entre diferents intimitats, sorpreses sempre per una llum indiscreta. Manes és un espectacle públic de fets privats. Mostra les actituds humanes que habitualment, per obra i gràcia de la cultura, romanen ocultes darrere el teló de la casa, la família, el grup... Manes no articula una línia argumental habitual i, per tant, no és possible descriure una peripècia. Ens conformarem a apuntar que aquest espectacle porta a l'extrem la rítmica, el treball físic i la referència al mite i al ritual. Cal tenir present que aquest espectacle és immersiu, sense cadires ni escenari. Manes és una producció de teatre físic dels anys 90 que va tenir una gira de prop de 250 representacions per tot el món i que esdevé la primera recreació de la història de La Fura dels Baus. Aprofitant l'any del 40è aniversari de la companyia, volen fer arribar aquesta experiència a les noves generacions, que no van poder-la viure en el seu moment de creació. Tanmateix, buscant reprendre l'essència d'aquella extravagant companyia de teatre de carrer que es passejava per Catalunya amb un carro i una mula en els seus primers cercaviles. Per accedir al sorteig has de ser usuari registrat de Surtdecasa i encertar una pregunta ben senzilla (per veure la pregunta i poder participar has de tenir oberta la teva sessió d'usuari). ATENCIÓ: Ens posarem en contacte amb els guanyadors a través del correu electrònic i aquests hauran de confirmar la seva assistència en un límit de 12h. Si no es confirma tornarem a sortejar el premi entre la resta de participants.


Escrit el 24 Setembre 2020 . Xavi Sarrià signa la cançó principal de la BSO del film 'La mort de Guillem', del director Carlos Marques-Marcet, que relata la història del jove antifeixista valencià Guillem Agulló, assassinat l'11 d'abril de 1993 pel neonazi Pedro José Cuevas i que marcà a tota una generació de joves al País Valencià els anys 90s. Sarrià, al capdavant d'Obrint Pas, signà l'any 2000 la cançó “No tingues por” en homenatge a Agulló i inclosa a l'àlbum homònim de la mítica formació valenciana, una cançó que es convertí en himne intergeneracional en el tombant de segle. ‘No s’apaguen les estreles’ arriba 20 anys després d’aquell inicial homenatge i tanca el cercle en un cant a la vida, a la lluita i als origens populars. Musicalment, la cançó és una mixtura entre modernitat i tradició, amb les programacions de Genís Trani, un elenc amb el bo i millor de la música tradicional valenciana en els arranjaments i la poderosa veu de Pep Gimeno ‘Botifarra’. “No s’apaguen les estreles” homenatja a Guillem Agulló com a símbol de la generació de Sarrià, però a més reivindica paisatge i terra; comunitat, cultura i festa i, és clar, lluites compartides en un reguitzell de referències que inclou des de Vicent Martí, llaurador i activista per la sobirania alimentària i la defensa de l’Horta, La Gossa Sorda; Pep Gimeno Botifarra; Al Azrac i Al Mansur, llauradors i líders guerrillers andalusins, els Maulets però també els guetos jueus i les dones sàvies; La Pastora, pastor i maqui emblemàtic valencià que va ser perseguit per la seua condició de gènere; Alejandra Soler, referent de l’activisme per l’educació pública i mestra dels xiquets exiliats a la Guerra Civil; Carme Miquel, escriptora i pionera de l’ensenyament en valencià; Vicent Torrent, cantant d’Al Tall. Guillem Agulló és a “No s’apaguen les estreles” el relleu del fil de la història de supervivència i lluita al País Valencià, i en paraules del mateix Sarrià, “de perseverança en moments difícils, de desafiar l’impossible”. Les tornades de la cançó fan referència a la dita popular “per molt que bufe el vent, no s’apaguen les estreles” i reblen l’esperit de la cançó, segons l’artista: “malgrat tot el que hem patit, malgrat tot el que hem perdut, persistim”.


Pedro Sánchez anuncia un executiu més jove, paritari i municipalista - El triangle El nou govern incorpora vuit ministres, tres homes i cinc dones, amb l'objectiu de posar en marxa la recuperació Pedro Sánchez ha anunciat oficialment la remodelació del seu executiu. El president del govern espanyol ha comparegut aquest dissabte per dir, un per un, quins seran els nous ministres. Sánchez ha destacat que es tracta d’un govern més jove i paritari, i que compta amb figures de la política municipal. “El nou govern suposa, en primer lloc, una renovació generacional. L’edat mitjana de l’anterior Executiu era de 55 anys, i ara serà de 50 anys”, ha destacat. Igualment remarca la presència de dones: “Es reforça, encara més, la presència de dones al capdavant dels ministeris. Anteriorment era d’un 54% i ara serà d’un 63%, i això convertirà de nou al nostre país en un referent pel que fa a la paritat”. I finalment destaca la procedència municipalista: “S’incorporen perfils procedents de l’acció municipal, de la política de proximitat, amb trajectòries d’èxit en la gestió de les seves respectives ciutats”. A més, Sánchez ha insistit que necessiten aprofitar aquesta “oportunitat excepcional” per posar en marxa una recuperació econòmica i social del país després de la pandèmia. Sánchez ha incorporat vuit ministres nous al seu gabinet, tres homes i cinc dones, en una àmplia reforma que ha afectat l’estructura bàsica de la Moncloa. A més, ha prescindit de la vicepresidenta primera Carmen Calvo, així com del director general de gabinet Iván Redondo, fins ara mà dreta de Sánchez. Els nous membres del govern espanyol prendran possessió del càrrec aquest dilluns i dimarts assistiran al Consell de Ministres. PrevSánchez reubica Iceta a Cultura y ficha a la alcaldesa de Gavà a Transportes


Carnaval de cinema i de tot color a la capital del Raiguer 19 abril 2021 15:21 El bon temps va deixar lluir disfresses als inquers Elena Ballestero | 22 febrer 2004 De cinema. La Rua d'Inca va tenir en el setè art la seva màxima inspiració i era fàcil veure-hi ahir horabaixa referències als Pirates del Carib, aSenyor dels Anells o al mag Harry Potter, entre altres motius reflectits a la gran pantalla. Poques veus crítiques amb els polítics, cosa que crida l'atenció i més amb les eleccions tan a prop. De les 23 carrosses inscrites, dues lluïen lemes contra l'autovia Inca-Manacor. Els inquers s'estimaren més sortir al carrer per posar-hi color de carnaval. S'havia de gaudir tant com fos possible d'una festa que durant els darrers dies havien imaginat passada per aigua. Però resultà prou lluïda en un capvespre de treva entre tantes plogudes. La Rueta infantil es va suspendre per la pluja, dijous, i es preveu celebrar-la dimarts. Hi prendran part 1.780 nins i nines. 23 carrosses i 25 comparses, el doble que l'any passat, participaren en la desfilada de la Rua ahir horabaixa. S'havien aplegat a la plaça del Bestiar des de les cinc del capvespre per recórrer una hora més tard, entre aplaudiments, rialles, càntics i conya, la zona de la ciutat per als vianants. L'increment del nombre de carrosses allargà l'espectacle més enllà del que s'esperava i ja entrada la nit els inquers digueren adéu al Carnaval fins dimarts, quan es reprendrà la Rueta.


En el curs es pretén que els alumnes adquirisquen coneixements bàsics sobre Angular 2, evolució d'AngularJS i framework de referència en el desenvolupament d'aplicacions SPA (Single-Page Applications). Malgrat ser un taller bàsic, s'aconseguiran coneixements suficients per a desenvolupar una aplicació completa. A través d'unes sessions pràctiques, ens introduirem en el desenvolupament d'una aplicació basada en components amb aquest framework. A més, donarem a conèixer les guies d'estil per al desenvolupament d'aquest tipus d'aplicacions, per a incrementar la seua mantenibilidad. El curs s'ha aprovat per la Universitat d'Alacant com un Curs d'Especialització en el Consell de Govern de 24-11-2016, després de tramitar-se en el Centre de Formació Contínua de la UA com una proposta nova en la convocatòria del 04-10-2016. Caldrà tenir un mínim maneig de l'ús de git. No obstant açò, es proporcionarà una petita guia a l'inici del curs amb els comandos bàsics. No són necessaris coneixements previs d'AngularJS 1. Introducció a ÉS6 i TypeScript Taller pràctic: proves en el TypeScript playground Introducció a Angular 2 (I) Diferències amb AngularJS Introducció a Angular 2 (II) Cicle de vida dels components Routing i navegació Pràctica: desenvolupament incremental d'una aplicació basada en components a través de la plataforma Plunkr Pràctica: desenvolupament incremental d'una aplicació basada en components en un entorn de desenvolupament local mitjançant Angular CLI Dirigits per la plantilla Pràctica: formularis de registre Guia d'estils d'Angular 2 Dates: del 17 de març al 7 d'abril de 2017 Lloc de realització: Laboratori L24 Escola Politècnica I S'han cobert totes les places de la segona edició. Mantenim obert el formulari d'inscripció online perquè pugues inscriure't i ser avisat quan s'òbriga una tercera edició. PREINSCRIPCIÓ: del 22 de febrer al 9 de març de 2017 MATRÍCULA: de l'1 al 10 de març de 2017 Enginyer en Informàtica per la Universitat d'Alacant. Ha treballat durant diversos anys com a analista/programador i consultor Java en diverses empreses en l'àrea d'Administració Pública. Ha sigut cap de projectes en nitsnets|studios, especialitzat en l'elaboració de plataformes i-commerce a mesura. Des de 2014 treballa en Grup ASV en l'equip tècnic de desenvolupament de productes interns.


e-Xaps. Partits polítics i Internet: La visibilitat d'un cartell que camina La visibilitat d'un cartell que camina Publicat per e-Xaps a 9:39 En una campanya, en el dia a dia, tot val per tenir visibilitat, però la ciutadania està cansada de veure sempre el mateix. És per això que si un partit aconsegueix mostrar el seu missatge d'una manera diferent, aquest missatge arribarà a molta més gent, especialment si és d'una manera divertida o curiosa. Un bon exemple ho han vist els habitants de la ciutat de Telde, a l'illa de Gran Canària. Des de Coalició Canària, el candidat de la qual és Pablo Rodríguez, han creat uns enormes cartells que són portats per simpatitzants mentre passegen per la ciutat. Els cartells causen sensació per la seva grandària i perquè es veuen des de lluny, barrejats amb la gent o fins i tot prenent canyes en alguna terrassa. En la part de davant es fa una pregunta: “Vols portar aire nou a Telde?” (lema de la seva campanya). Quan es donen la volta es mostra una imatge del candidat i l'eslógan. Els cartells que caminen han causat sensació perquè són difícils de no veure, i perquè és divertit també portar-los per als simpatitzants, que somriuen mentre passegen i reparteixen fulletons. Podeu veure també un vídeo. Etiquetes de comentaris: Eines de marketing, Eleccions2011, Municipals